**Riigiteel toimuva spordivõistluse või muu rahvaürituse korraldamise loa taotlemine**

Selleks et korraldada riigiteel avalikku üritust või muuta liikluskorraldust seoses ürituse toimumisega, tuleb pöörduda tee omaniku poole, et taotleda luba liiklusväliseks tegevuseks teel. Avaliku ürituse jaoks loa küsimise vajalikkus tuleneb [„Liiklusseaduse“ § 72 lg 3](https://www.riigiteataja.ee/akt/130122015027?leiaKehtiv#para7b2), [„Ehitusseadustiku“ § 70](https://www.riigiteataja.ee/akt/105032015001?leiaKehtiv#para70) ja [§ 72 lg 1 p 2](https://www.riigiteataja.ee/akt/105032015001?leiaKehtiv#para72).

Ürituse loa taotlemine algab õigeaegsest tegutsemisest. Kui taotlus puudutab ainult liikluskorralduse muudatust, tuleb see esitada koos ajutise liikluskorralduse projektiga vähemalt 2 nädalat enne ürituse toimumist, kuid mida varem seda parem.

Suuremahulise ürituse või ürituse puhul, mis nõuab tee sulgemist, on vaja oma plaane tutvustada ning konsulteerida liikluskorralduse osakonnaga kindlasti mitu kuud enne ürituse toimumist. Kui plaan on paigas, siis sulgemise eelteavitus (koos liikluskorralduse projektiga ja taotlusega) peab jõudma Transpordiametisse vähemalt 30 päeva enne kavatsetavat sulgemist, vastavalt juhendile [„Riigiteede liikluse ajutise piiramise ja sulgemise kord“](https://www.mnt.ee/sites/default/files/content-editors/Failid/Juhendid/Liikluskorraldus/20161129_tee_sulgemise_kord.pdf). Kui vajalikud dokumendid esitatakse eelnimetatud hiljem tähtaegadest hiljem, siis ei saa Transpordiamet garanteerida, et luba jõutakse menetleda.

Loa taotlemiseks on vaja esitada Transpordiametile:

* täidetud loa taotlemise vorm,
* ajutise liikluskorralduse projekt (joonis), mille on koostanud pädev ettevõte või isik, kellel on majandustegevuse registris majandustegevuse teatena registreeritud liikluskorralduse projektide tegemine.

Jooniste koostamisel tuleb silmas pidada seda, et kasutatavate märkide taustad oleksid ühe ürituse raames samasugused. Seega tuleb kasutada vastavalt juhendile [„Riigiteede ajutine liikluskorraldus“](https://www.mnt.ee/sites/default/files/content-editors/Failid/Juhendid/Liikluskorraldus/riigiteede_ajutise_liikluskorralduse_juhend_2017-019.docx) kollasetaustalisi või valgetaustalisi märke.

Kui tegemist on riigitee sulgemisega ja olete korraldajana juba ühistranspordiga ürituse detailid ja suunamised läbi rääkinud, siis on esitage koheselt ka nende seisukoht – see kiirendab menetlemise protsessi.

Heakskiidu saanud loa taotleja väljastame digiallkirjastatud konteineri, mis sisaldab luba koos kõikide Transpordiameti poolt seatud tingimustega ja kooskõlastatud liikluskorralduse projekti.